ddrg/super_eurlex huggingface dataset:
Oficiālais Vēstnesis L 248 , 21/09/1999 Lpp. 0033 - 0033



Padomes lēmums (1999. gada 13. septembris), ar kuru ieceļ Eiropas Savienības Padomes ģenerālsekretāru, Augsto pārstāvi kopējās ārpolitikas un drošības politikas lietās (1999/629/EK, EOTK, Euratom) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 207. panta 2. punktu, ņemot vērā Eiropas Ogļu un tērauda kopienas dibināšanas līgumu, un jo īpaši tā 30. panta 2. punktu, ņemot vērā Eiropas Atomenerģijas kopienas dibināšanas līgumu, un jo īpaši tā 121. panta 2. punktu, ņemot vērā Padomes Lēmumu 1999/543/EK, EOTK, Euratom (1999. gada 29. jūlijs), ar ko pagarina Jürgen Trumpf kunga pilnvaru laiku Eiropas Savienības Padomes ģenerālsekretāra amatā [1], ņemot vērā Jürgen Trumpf kunga piekrišanu atstāt amatu no 1999. gada 17. oktobra, tā kā būtu jāieceļ jauns Eiropas Savienības Padomes ģenerālsekretārs, Augstais pārstāvis kopējās ārpolitikas un drošības politikas lietās, IR PIEŅĒMUSI ŠĀDU LĒMUMU. 1. pants Ar šo Javier Solana Madariaga kungs tiek iecelts par Eiropas Savienības Padomes ģenerālsekretāru, Augsto pārstāvi kopējās ārpolitikas un drošības politikas lietās uz pieciem gadiem no 1999. gada 18. oktobra. 2. pants Padomes 1999. gada 29. jūlija Lēmumu 1999/543/EK, EOTK, Euratom groza, ciktāl tas ir pretrunā šim lēmumam. 3. pants Šo lēmumu Javier Solana Madariaga kungam un Jürgen Trumpf kungam paziņo Padomes priekšsēdētājs. To publicē Eiropas Kopienu Oficiālajā Vēstnesī. Briselē, 1999. gada 13. septembrī Padomes vārdā — priekšsēdētāja T. Halonen [1] OV L 209, 7.8.1999., 28. lpp. --------------------------------------------------
Oficiālais Vēstnesis L 132 , 06/05/1998 Lpp. 0015 - 0015



Komisijas Lēmums (1998. gada 23. aprīlis), ar ko groza Lēmumu 83/471/EEK attiecībā uz Kopienas pārbaudes komitejas piemēroto klasifikācijas skalu pieaugušu liellopu liemeņiem (98/296/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1981. gada 28. aprīļa Regulu (EEK) Nr. 1208/81, ar ko nosaka pieaugušu liellopu liemeņu klasifikācijas skalu Kopienā [1], kurā jaunākie grozījumi izdarīti ar Regulu (EEK) Nr. 1026/91 [2], un jo īpaši tās 5. panta ceturto daļu, tā kā, ņemot vērā iegūto pieredzi, jāpielāgo sīki izstrādāti noteikumi attiecībā uz iepriekšminētās regulas 5. pantā paredzēto pārbaudes komiteju, veicamās pārbaudes uz vietas intervāliem un pārbaudes ziņojuma nosūtīšanas termiņu; tā kā attiecīgi jāgroza Komisijas Lēmums 83/471/EEK [3], kurā jaunākie grozījumi izdarīti ar Lēmumu 95/201/EK [4]; tā kā šajā lēmumā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO LĒMUMU. 1. pants Lēmumu 83/471/EEK groza šādi. 1. Lēmuma 2. panta 2. punktu aizstāj ar šādu: "2. Pārbaudes uz vietas attiecīgajā dalībvalstī veic komitejas delegācija, kurā nav vairāk kā: - trīs Komisijas eksperti, no kuriem viens ir komitejas priekšsēdētājs, - viens eksperts no attiecīgās dalībvalsts, - astoņi eksperti no citām dalībvalstīm." 2. Ar šādu tekstu aizstāj 3. panta 2. punkta pirmo daļu: "2. Pārbaudes uz vietas veic ar regulāriem intervāliem katrā dalībvalstī un vajadzības gadījumā turpmākas papildu vizītes. Šādu vizīšu laikā komitejas delegācijas skaitlisko sastāvu samazina." 3. Lēmuma 4. panta 2. punktu aizstāj ar šādu: "2. Komitejas priekšsēdētājs sagatavo ziņojumu par veiktajām pārbaudēm, kurā ietver 1. punktā minētos atzinumus. Ziņojumu pēc iespējas ātrāk nosūta pārbaudītajai dalībvalstij un pēc tam arī citām dalībvalstīm." 2. pants Šis lēmums ir adresēts dalībvalstīm. Briselē, 1998. gada 23. aprīlī Komisijas vārdā — Komisijas loceklis Franz Fischler [1] OV L 123, 7.5.1981., 3. lpp. [2] OV L 106, 26.4.1991., 2. lpp. [3] OV L 259, 20.9.1983., 30. lpp. [4] OV L 128, 13.6.1995., 18. lpp. --------------------------------------------------
Oficiālais Vēstnesis L 046 , 17/02/1998 Lpp. 0006 - 0007



Padomes lēmums (1998. gada 12. februāris), ar ko Eiropas Kopienas vārdā apstiprina Bonnas Konvencijas par savvaļas dzīvnieku migrējošo sugu aizsardzību I un II papildinājuma grozījumus, par kuriem lēmums pieņemts konvencijas Pušu konferences piektajā sanāksmē (98/145/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 130.s panta 1. punktu, saistībā ar 228. panta 2. punkta pirmo teikumu un 228. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Eiropas Kopiena ir līgumslēdzēja puse Konvencijā par savvaļas dzīvnieku migrējošo sugu aizsardzību atbilstoši Lēmumam 82/461/EEK [3]; tā kā Pušu konferences piektajā sanāksmē, kas notika Ženēvā no 1997. gada 10. aprīļa līdz 16. aprīlim, divdesmit vienu apdraudēto migrējošo sugu pievienoja Konvencijas I papildinājumam, bet divdesmit divas sugas pievienoja Konvencijas II papildinājumam; tā kā šajā sanāksmē Kopienas vārdā piedalījās Komisija; tā kā uz vienpadsmit sugām attiecas Padomes 1979. gada 2. aprīļa Padomes Direktīva 79/409/EEK par savvaļas putnu aizsardzību [4]; tā kā, ievērojot Konvencijas XI punktu, Konvencijas papildinājumu grozījums visām Pusēm stājas spēkā deviņdesmit dienas pēc Pušu konferences sanāksmes, kurā tas tika pieņemts, izņemot tās Puses, kuras saskaņā ar šā panta 6. punktu paredz atrunu; tā kā Kopienai ir jāapstiprina šīs Konvencijas I un II papildinājuma grozījumi, kas pieņemti līgumslēdzēju pušu piektajā sanāksmē, kā noteikts Konvencijas XI pantā, IR PIEŅĒMUSI ŠO LĒMUMU. 1. pants Ar šo Eiropas Kopienas vārdā ir apstiprināta sugu Lutra provocax, Lutra felina, Pontoporia blainvillei, Hippocamelus bisulcus, Spheniscus humboldti, Diomedea amsterdamensis, Phoenicoparrus andinus, Phoenicoparrus jamesi, Anser erythropus, Branta ruficollis, Marmaronetta angustirostris, Aythya nyroca, Polysticta stelleri, Aquila clanga, Aquila heliaca, Falco naumanni, Sarothrura ayresi, Chettusia gregaria, Larus atlanticus, Hirundo atrocaerulea, Acrocephalus paludicola iekļaušana Konvencijas par savvaļas dzīvnieku migrējošo sugu aizsardzību I papildinājumā un sugu Phocoena spinipinnis, Phocoena drioptica, Cephalorhynchus eutropia, Lagenorhynchus obscurus, Spheniscus demersus, Diomedea exulans, Diomedea epomophora, Diomedea irrorata, Diomedea nigripes, Diomedea immutabilis, Diomedea melanophris, Diomedea bulleri, Diomedea cauta, Diomedea chlororhynchos, Diomedea chrysostoma, Phoebetria fusca, Phoebetria palpebrata, Sarothrura ayresi, Crex crex, Amazona tucumana, Hirundo atrocaerulea, Acrocephalus paludicola iekļaušana Konvencijas II papildinājumā. 2. pants Šo lēmumu publicē Eiropas Kopienu Oficiālajā Vēstnesī. Briselē, 1998. gada 12. februārī Padomes vārdā — priekšsēdētājs J. Battle [1] OV C 267, 3.9.1997., 66. lpp. [2] OV C 339, 10.11.1997. [3] OV L 210, 19.7.1982., 10. lpp. [4] OV L 103, 25.4.1979., 1. lpp. --------------------------------------------------
Oficiālais Vēstnesis L 287 , 21/10/1997 Lpp. 0054 - 0054



Komisijas Lēmums (1997. gada 10. oktobris), ar ko groza Lēmumu 92/160/EEK, ar kuru nosaka dažu trešo valstu reģionalizāciju zirgu dzimtas dzīvnieku ievešanas vajadzībām attiecībā uz zirgu dzimtas dzīvnieku ievedumiem no Krievijas (Dokuments attiecas uz EEZ) (97/685/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, ar ko reglamentē zirgu dzimtas dzīvnieku pārvadāšanu un ievedumus no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tā 13. panta 2. punktu, tā kā Komisijas Lēmums 92/160/EEK [2], kurā jaunākie grozījumi izdarīti ar Lēmumu 97/350/EK [3], nosaka dažu trešo valstu reģionalizāciju zirgu ievešanas vajadzībām; tā kā šī reģionalizācija pamatojas uz dzīvnieku veselības stāvokli trešā valstī; tā kā Krievijas kompetentās veterinārās iestādes sniegušas pietiekamas garantijas tam, ka Krievijas Federācijas Kaļiņingradas apgabals ir brīvs no vaislas sērgas; tā kā tādēļ jāgroza Komisijas Lēmums 92/160/EEK; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Lēmuma 92/160/EEK pielikumā daļas, kura attiecas uz Krieviju, pirmajā ievilkumā pēc vārda "apgabali" ievieto "Kaļiņingrada". 2. pants Šis lēmums ir adresēts dalībvalstīm. Briselē, 1997. gada 10. oktobrī Komisijas vārdā — Komisijas loceklis Franz Fischler [1] OV L 224, 18.8.1990., 42. lpp. [2] OV L 71, 18.3.1992., 27. lpp. [3] OV L 150, 7.6.1997., 44. lpp. --------------------------------------------------
Oficiālais Vēstnesis L 024 , 31/01/1996 Lpp. 0031 - 0031



Komisijas Lēmums (1996. gada 29. janvāris), ar ko groza Lēmumu 94/360/EK par fizisko pārbaužu retāku veikšanu konkrētu produktu sūtījumiem, ko paredzēts importēt no trešām valstīm (Ddokuments attiecas uz EEZ) (96/104/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 10. decembra Direktīvu 90/675/EEK, ar ko nosaka principus, kuri regulē veterināro pārbaužu organizēšanu produktiem, ko ieved Kopienā no trešām valstīm [1], kurā jaunākie grozījumi izdarīti ar Direktīvu 95/52/EK [2], un jo īpaši tās 8. panta 3. punktu, tā kā Komisija ar Lēmumu 94/360/EK [3], kurā jaunākie grozījumi izdarīti ar 95/270/EK [4], ir pieņēmusi pasākumus, kas paredz samazināt biežumu, kādā veic fiziskās pārbaudes produktu sūtījumiem, kurus paredzēts importēt no trešām valstīm; tā kā šāda retāka pārbaužu veikšana jāpiemēro no 1996. gada 1. februāra pēc tam, kad pārskatīts pārbaužu veikšanas biežums, pamatojoties uz visu to pārbaužu rezultātiem, kas veiktas attiecībā uz importētu produktu sūtījumiem; tā kā nepieciešama turpmāka virzība importa nosacījumu harmonizēšanā attiecībā uz importētiem produktiem; tā kā nepieciešama turpmāka dalībvalstu pieredze attiecībā uz sūtījumu pārbaudēm, lai veiktu 3. panta 3. punktā paredzēto biežuma pārskatīšanu; tā kā šī iemesla dēļ nepieciešams atlikt pārbaužu veikšanas biežuma piemērošanas datumu līdz 1997. gada 1. janvārim; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Komisijas Lēmumu 94/360/EK groza šādi: - Lēmuma 3. panta 1. punktā datumu "1995. gada 1. decembris" aizstāj ar "1996. gada 1. janvāris", - Lēmuma 3. panta 3. punktā datumu "1996. gada 1. februāris" aizstāj ar "1996. gada 15. maijs", - Lēmuma 7. pantā datumu "1996. gada 1. februāris" aizstāj ar "1997. gada 1. janvāris". 2. pants Šis lēmums ir adresēts dalībvalstīm. Briselē, 1996. gada 29. janvārī Komisijas vārdā — Komisijas loceklis Franz Fischler [1] OV L 373, 31.12.1990., 1. lpp. [2] OV L 265, 8.10.1995., 16. lpp. [3] OV L 158, 25.6.1994., 41. lpp. [4] OV L 165, 15.7.1995., 24. lpp. --------------------------------------------------
Oficiālais Vēstnesis L 250 , 02/10/1996 Lpp. 0020 - 0020



Komisijas Lēmums (1996. gada 24. septembris), ar ko groza Komisijas Lēmumus 91/270/EEK un 92/471/EEK par mājas liellopu embriju importu no Argentīnas (Dokuments attiecas uz EEZ) (96/572/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar mājas liellopu embrijiem un to ievešanu no trešām valstīm [1], kurā jaunākie grozījumi izdarīti ar Direktīvu 94/113/EK [2], un jo īpaši tās 7., 9. un 10. pantu, tā kā to trešo valstu saraksts, no kurām dalībvalstis atļauj importēt mājas liellopu embrijus, ir ietverts Komisijas Lēmumā 91/270/EEK [3], kurā jaunākie grozījumi izdarīti ar Lēmumu 94/453/EK [4]; tā kā dzīvnieku veselības nosacījumi un veterinārā sertifikācija, importējot liellopu embrijus no trešām valstīm, ir noteikta Komisijas Lēmumā 92/471/EEK [5], kurā jaunākie grozījumi izdarīti ar Lēmumu 94/453/EK; tā kā kompetentās Argentīnas iestādes ir apņēmušās Komisiju un dalībvalstis 24 stundu laikā brīdināt, izmantojot teleksu vai faksu, par apstiprinātu jebkuru turpmāk uzskaitīto slimību uzliesmojumu vai izmaiņām to vakcinācijas plānā: govju mēris, mutes un nagu sērga, kazu infekciozā pleiropneimonija, infekciozais katarālais drudzis, epizodiskā hemorāģiskā slimība, infekciozais enzootiskais hepatīts un infekciozais vezikulārais stomatīts; tā kā Argentīnā dzīvnieku veselības stāvoklis attiecībā uz liellopu embriju importu ir apmierinošs; tā kā šīs valsts veterinārie dienesti ir stabili un sakārtoti un tā kā šīs valsts kompetentās iestādes garantē atbilstību Direktīvā 89/556/EEK paredzētajiem nosacījumiem; tā kā kompetentās Argentīnas iestādes apņemas nodrošināt to, ka embrijus iegūst vai ražo un apstrādā apstiprinātas un uzraudzītas embriju ieguves un apstrādes grupas un ka tie ir pienācīgi iegūti no dzīvniekiem ar apmierinošu veselības stāvokli, ka tie ir uzglabāti un transportēti saskaņā ar normām, kas saglabā to veselības stāvokli, un ka transportēšanas laikā tiem ir pievienots veselības sertifikāts, kas apliecina šo pienākumu izpildi; tā kā ir jālabo to trešo valstu saraksts, no kurām dalībvalstis atļauj importēt mājas liellopu embrijus, un ir jānosaka dzīvnieku veselības prasības embriju importēšanai no Argentīnas; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Trešo valstu sarakstu, kas iekļauts Lēmuma 91/270/EEK pielikumā, papildina ar šo valsti: "Argentīna." 2. pants Valstu sarakstu, kas iekļauts Lēmuma 92/471/EEK A pielikuma II daļā, papildina ar šo valsti: "Argentīna." 3. pants Šis lēmums stājas spēkā nākamajā dienā pēc tā publicēšanas Eiropas Kopienu Oficiālajā Vēstnesī. 4. pants Šis lēmums ir adresēts dalībvalstīm. Briselē, 1996. gada 24. septembrī Komisijas vārdā — Komisijas loceklis Franz Fischler [1] OV L 302, 19.10.1989., 1. lpp. [2] OV L 53, 24.2.1994., 23. lpp. [3] OV L 134, 29.5.1991., 56. lpp. [4] OV L 187, 22.7.1994., 11. lpp. [5] OV L 270, 15.9.1992., 27. lpp. --------------------------------------------------
Oficiālais Vēstnesis L 079 , 29/03/1996 Lpp. 0029 - 0029



Komisijas lēmums (1996. gada 12. marts) par Pagaidu nolīguma par tirdzniecību un ar tirdzniecību saistītiem jautājumiem noslēgšanu Eiropas Ogļu un tērauda kopienas un Eiropas Atomenerģijas kopienas vārdā starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Moldāvijas Republiku, no otras puses (96/241/EAEK, EOTK) EIROPAS KOPIENU KOMISIJA, ņemot vērā Eiropas Ogļu un tērauda kopienas dibināšanas līgumu un jo īpaši tā 95. panta pirmo daļu, ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu, tā kā līdz 1994. gada 28. novembrī Briselē parakstītā Partnerattiecību un sadarbības nolīguma spēkā stāšanās, ir nepieciešams apstiprināt 1995. gada 2. oktobrī Briselē parakstīto Eiropas Kopienas, Eiropas Ogļu un tērauda kopienas un Eiropas Atomenerģijas kopienas, no vienas puses, un Moldāvijas Republikas, no otras puses, Pagaidu nolīgumu par tirdzniecību un ar tirdzniecību saistītiem jautājumiem; tā kā Pagaidu nolīguma noslēgšana ir nepieciešama, lai sasniegtu Kopienas mērķus, kas noteikti Eiropas Ogļu un tērauda kopienas dibināšanas līguma 2. un 3. pantā, un tā kā Līgums neparedzēja visus tos gadījumus, uz ko attiecas šis lēmums; apspriedusies ar Padomdevēju komiteju un saņēmusi Padomes piekrišanu, IR PIEŅĒMUSI ŠO LĒMUMU. 1. pants Ar šo Eiropas Ogļu un tērauda kopienas un Eiropas Atomenerģijas kopienas vārdā tiek apstiprināts Eiropas Kopienas, Eiropas Ogļu un tērauda kopienas un Eiropas Atomenerģijas kopienas, no vienas puses, un Moldāvijas Republikas, no otras puses, Pagaidu nolīgums kopā ar Protokolu un deklarācijām. Minētie dokumenti ir pievienoti šim lēmumam [1]. 2. pants Komisijas priekšsēdētājs Eiropas Ogļu un tērauda kopienas un Eiropas Atomenerģijas kopienas vārdā sniedz Pagaidu nolīguma 35. pantā paredzēto paziņojumu. Briselē, 1996. gada 12. martā Komisijas vārdā — Komisijas loceklis Hans Van Den Broek [1] OV L 40, 17.2.1996.,11. un 40. lpp. --------------------------------------------------
Official Journal L 009 , 12/01/1996 P. 0009 - 0009



KOMISIJAS LĒMUMS (1995. gada 19. decembris), ar kuru groza Lēmumu 93/13/EEK, ar ko nosaka veterināro pārbaužu procedūras Kopienas robežkontroles punktos attiecībā uz produktiem no trešām valstīm (96/32/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 10. decembra Direktīvu 90/675/EEK, ar kuru nosaka principus, kas reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm1, kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 14. panta 1. punktu, tā kā Komisijas Lēmumā 93/13/EEK2, kurā jaunākie grozījumi izdarīti ar Lēmumu 94/305/EK3, noteiktas konkrētas veterināro pārbaužu procedūras Kopienas robežkontroles punktos attiecībā uz produktiem no trešām valstīm; tā kā pašreizējie noteikumi attiecībā uz svara ierobežojumiem produktiem ceļotāju personiskajā bagāžā, kas paredzēti personiskam patēriņam, jāpielāgo, lai ņemtu vērā dažas īpašas situācijas attiecībā uz zivīm, kuras nozvejotas, ceļotājiem atpūšoties Norvēģijā vai Krievijā, un kuras ieved Zviedrijā vai Somijā; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ar šo Lēmuma 93/13/EEK 5. pantu papildina ar šādu punktu: "4. Tomēr attiecībā uz zivīm, kas nozvejotas, ceļotājiem atpūšoties, un tiek ceļotāju personīgajā bagāžā ievestas Somijā vai Zviedrijā no Norvēģijas vai Krievijas tiešam privātpersonu patēriņam, 1. punktā paredzētais svara ierobežojums tiek noteikts ne vairāk kā 15 kilogrami vai viena jebkāda svara zivs." 2. pants Šis lēmums ir adresēts dalībvalstīm. Briselē, 1995. gada 19. decembrī Komisijas vārdā Komisijas loceklis Franz Fischler 1 OV L 373, 31.12.1990., 1. lpp. 2 OV L 9, 15.1.1993., 33. lpp. 3 OV L 133, 28.5.1994., 50. lpp.
Oficiālais Vēstnesis L 185 , 04/08/1995 Lpp. 0050 - 0053



Komisijas Lēmums (1995. gada 13. jūlijs), ar kuru groza Lēmumu 94/984/EK, ar ko nosaka dzīvnieku veselības nosacījumus un veterināros sertifikātus svaigas mājputnu gaļas ievešanai no noteiktām trešām valstīm (Dokuments attiecas uz EEZ) (95/302/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 26. jūnija Direktīvu 91/494/EEK par dzīvnieku veselības nosacījumus, kas reglamentē svaigas mājputnu gaļas tirdzniecību Kopienā un ievešanu no trešām valstīm [1], kurā jaunākie grozījumi izdarīti ar Direktīvu 93/121/EK [2], un jo īpaši tās 11. un 12. pantu, tā kā ar Komisijas Lēmumu 94/984/EK [3] ir noteiktas dzīvnieku veselības nosacījumi un veterinārie sertifikāti svaigas mājputnu gaļas ievešanai no noteiktām trešām valstīm; tā kā saskaņā ar informāciju, kas saņemta no Brazīlijas, un saskaņā ar pārbaudes rezultātiem, ko minētajā valstī veica Komisijas dienesti, tagad ir iespējams pārskatīt reģionalizāciju attiecībā uz Brazīliju; tā kā šīm izmaiņām jāatvēl noteikts laika posms, lai Brazīlijas iestādes varētu ņemt vērā minētās pārbaudes secinājumus; tā kā, pamatojoties uz nesen saņemtajām ziņām, izrādās, ka Izraēla neatbilst prasībām attiecībā uz B parauga sertifikātu; tā kā tomēr Izraēla atbilst A parauga prasībām attiecībā uz zosu aknām; tā kā ar Komisijas Lēmumiem 94/963/EK [4] un 95/98/EK [5] ir noteikts, attiecīgi, Somijas un Zviedrijas statuss Ņūkāslas slimības sakarā; tā kā tādēļ zemsvītras piezīmes attiecībā uz dalībvalstīm vai to daļām, kam nodrošinātas papildu garantijas saskaņā ar 3. panta A daļas 1. punktu, ir jāpaplašina, tā lai tajās ietvertu arī šīs dalībvalstis; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Komisijas Lēmumu 94/984/EEK groza šādi. 1. Lēmuma pielikumā a) rindu: "BR | Brazīlija | Štati: Riugrandi du Sula un Santakatarina | A" | aizstāj ar rindu: "BR-1 | Brazīlija | Štati: Riugrandi du Sula, Santakatarina, Panama, Sanpaulu un Matugrosu du Sula (1) | A"; | b) rindu: "IL | Izraēla | | B" | aizstāj ar rindu: "IL | Izraēla | | A (2)"; | c) iekļauj šādas zemsvītras piezīmes: "piemērojams no 1995. gada 1. septembra. tikai zosu aknas." 2. Lēmuma II pielikuma 2. daļā A un B paraugu attiecīgi aizstāj ar A un B paraugu, kas sniegti šā lēmuma pielikumā. 2. pants Šis lēmums ir adresēts dalībvalstīm. Briselē, 1995. gada 13. jūlijā Komisijas vārdā — Komisijas loceklis Franz Fischler [1] OV L 268, 24.9.1991., 35. lpp. [2] OV L 340, 31.12.1993., 39. lpp. [3] OV L 378, 31.12.1994., 11. lpp. [4] OV L 371, 31.12.1994., 29. lpp. [5] OV L 75, 4 4. 1995, 28. lpp. -------------------------------------------------- PIELIKUMS +++++ TIFF +++++ +++++ TIFF +++++ --------------------------------------------------
Padomes Lēmums

(1995. gada 17. jūlijs)

par Eiropas Kopienas Pagaidu nolīguma par tirdzniecību un ar tirdzniecību saistītiem jautājumiem noslēgšanu starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Krievijas Federāciju, no otras puses

(95/414/EK)

EIROPAS SAVIENĪBAS PADOME,

ņemot vērā Eiropas Kopienas dibināšanas līgumu jo īpaši tā 113. pantu saistībā ar 228. panta 2. punkta pirmo teikumu,

ņemot vērā Komisijas priekšlikumu,

tā kā, pirms stājas spēkā Partnerattiecību un sadarbības nolīgums starp Eiropas Kopienām un to dalībvalstīm, no vienas puses, un Krievijas Federāciju, no otras puses, kas ir parakstīts Korfā 1994. gada 24. jūnijā, no Eiropas Kopienas puses ir jāapstiprina Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Krievijas Federāciju, no otras puses, kas ir parafēts 1994. gada 29. decembrī,

IR PIEŅĒMUSI ŠO LĒMUMU.

1. pants

Ar šo no Eiropas Kopienas vārdā ir apstiprināts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Krievijas Federāciju, no otras puses, kopā ar diviem protokoliem un ar tiem saistītām deklarācijām.

Pagaidu nolīguma teksts ir pievienots šim lēmumam.

2. pants

Ar šo Padomes priekšsēdētājs ir pilnvarots iecelt pilnvarotās personas Pagaidu nolīguma [1] parakstīšanai.

3. pants

Padomes priekšsēdētājs Eiropas Kopienas vārdā sniedz Pagaidu nolīguma 36. pantā noteikto paziņojumu.

Briselē, 1995. gada 17. jūlijā

Padomes vārdā —

priekšsēdētājs

J. Solana

[1] Šā nolīguma spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī.

--------------------------------------------------